अतिथियों के द्वारा कनिष्ट वर्ग में प्रथम जबलपुर संभाग और द्वितीय वरिष्ठ वर्ग में भी जबलपुर संभाग के प्रतिभागियों के आने पर पुरस्कार वितरण किये। उल्लेखनीय है कि 22 नवम्बर को कनिष्ट वर्ग में नृत्य नाटिका, 23 नवम्बर को कनिष्ट व वरिष्ठ वर्ग में श्लोकपाठ, वरिष्ठ वर्ग में नृत्य नाटिका, कनिष्ट व वरिष्ठ वर्ग में चित्रांकन तथा 24 नवम्बर को वरिष्ठ वर्ग में नृत्य नाटिकाओं की प्रतियोगिताएं आयोजित की गई। कार्यक्रम में कुलपति प्रो.रमेशचंद्र पंडा एवं सारस्वत अतिथि डॉ.तुलसीदास परोहा ने अपने महत्वपूर्ण विचार व्यक्त कर प्रतिभागियों की सराहना की। इस अवसर पर शिक्षा विभाग के संयुक्त संचालक श्री अरविंद सिंह, जिला शिक्षा अधिकारी श्री संजय गोयल, उप संचालक सुश्री रमा नाहटे, श्री एसआर अचाले आदि उपस्थित थे। कार्यक्रम में अतिथियों के द्वारा शिक्षा विभाग द्वारा विद्यार्थियों हेतु महाकवि कालिदास की रचनाओं पर आधारित प्रतियोगिताओं का आयोजन करने के साथ ही प्रतियोगिताओं पर आधारित स्मारिका ‘विशाला’ का विमोचन किया।